OpenLLM-France/wikimedia huggingface dataset:
# Tomáš Hubočan

Tomáš Hubočan (Žilina, 17 de setembre de 1985) és un futbolista eslovac. Juga de defensa i el seu equip actual és el Dinamo Moscou de Rússia.

## Biografia

Va néixer a Žilina, Eslovàquia (antiga República Socialista de Txecoslovàquia). Juga de defensa central.
Va començar la seva carrera futbolística en les categories inferiors d'un equip del seu país natal, el MŠK Žilina. El 2004 passa a formar part de la primera plantilla del club. Aquest mateix any queda subcampió del campionat de lliga.
A principis de 2006 es marxa en qualitat de cedit al FC ViOn Zlaté Moravce fins a final de temporada.
Després de la seva cessió torna en juny al MŠK Žilina. Amb aquest equip conquista el títol de Lliga aquesta temporada. En la següent l'equip queda segon en la classificació.
L'11 de febrer de 2008 signa un contracte per tres anys amb el seu actual club, el Zenit de Sant Petersburg rus, que va haver de realitzar un desemborsament econòmic de 3,8 milions d'euros per poder fer-se amb els seus serveis.
Aquest mateix any el Zenit es proclama campió de la Copa de la UEFA després de guanyar per dos gols a zero al Glasgow Rangers en la final.
A l'estiu Hubočan conquista un altre títol amb el seu nou club, la Supercopa d'Europa, on el seu equip es va imposar al Manchester United F.C. per dos gols a un.
Hubočan debuta en la Lliga de Campions el 30 de setembre de 2008 en el partit Zenit de Sant Petersburg 1-2 Reial Madrid. El seu debut no va ser bé, ja que Tomáš Hubočan va marcar en pròpia porta als tres minuts de joc. Aquest gol va ser decisiu en la derrota del seu equip.

## Internacional

Ha estat internacional amb la Selecció de futbol d'Eslovàquia en 4 ocasions. El seu debut com a internacional es va produir el 21 de novembre de 2007 en un partit contra San Marino (5-0).

## Clubs

| Club | País | Any |
| MŠK Žilina | Eslovàquia | 2004-2006 |
| FC ViOn Zlaté Moravce | Eslovàquia | 2006 |
| MŠK Žilina | Eslovàquia | 2006-2008 |
| FC Zenit Sant Petersburg | Rússia | 2008- |

## Títols

* 1 Lliga d'Eslovàquia (MŠK Žilina, 2007)
* 1 Copa de la UEFA (Zenit de Sant Petersburg, 2008)
* 1 Supercopa d'Europa (Zenit de Sant Petersburg, 2008)

## Referències

* ↑ "Зенит" подписал контракт с защитником из Словакии (en rus)
* ↑ El Madrid només aprova l'examen
* ↑ Fiasko sa skončilo. Výhrou nad outsiderom (en eslovac)

## Enllaços externs

* Fitxa de Tomáš Hubočan a la Web oficial del Zenit (anglès)
* Fitxa de Tomáš Hubočan (www.national-football-teams.com) (anglès)
# Tomàs de Banyuls i d'Orís

Tomàs de Banyuls i d'Orís (? - Barcelona, 1659) fou un noble català del segle xvii, senyor de Nyer. Descendia dels Banyuls medievals, era fill de Francesc de Banyuls i d'Orís i d'Emerenciana d'Orís i de Vallgornera (batejada el 13 de setembre del 1577 a Vinçà - + 27 d'agost de 1649 a Perpinyà, sebollida el 31 a Nyer), el net de Tomàs de Banyuls i de Llupià i el pare de Carles i de Francesc de Banyuls i Comte.
A l'inici de la Guerra dels Segadors el 1640 fou nomenat mestre de camp de les tropes de la Diputació del General de Catalunya que hi havia a la vegueria del Conflent. Durant els temps de l'aliança amb França, les noves autoritats li atorgaren importants càrrecs oficials dels Comtats del Rosselló i la Cerdanya: procurador reial el 1642 i fins i tot governador el 1643. Però cap al final de la guerra va acabar revoltant-se contra ells com feren moltes altres autoritats, a causa de les malvestats i il·legalitats que també llurs exèrcits cometien en terra catalana, tot i que hagué de fugir cap al Principat.

## Referències

* 1 2 3 Mestre, 1998: p. 95, entrada: "Banyuls"

## Bibliografia

* Mestre i Campi, Jesús (director). Diccionari d'Història de Catalunya. Edicions 62, 1998, p. 1.147 p.; p. 95 entrada: "Banyuls". ISBN 84-297-3521-6.
# Torre Millenium

La Torre Millenium és un edifici comercial de Sabadell d'arquitectura moderna situat a l'Eix Macià, el centre econòmic de la ciutat, just entre el barri de la Creu Alta i el Parc de Catalunya. En total té 22 pisos, dels quals tots són ocupats per oficines d'empreses amb excepció d'un, on hi ha un gimnàs. El projecte és obra dels arquitectes Enric Batlle i Joan Roig i la realització, de l'empresa constructora Forcimsa. La construcció de l'edifici va començar el 1999 i es va finalitzar el 2002. El complex arquitectònic va ser fet amb un pressupost de 10.000.000 d'euros.
La Torre Millenium, amb una alçada de 90 metres, és l'edifici més alt de Sabadell i del Vallès Occidental i disposa d'una superfície de 20.183 m². El material estructural és el formigó i el sistema de la façana és de mur cortina. L'empresa valenciana Artemarmol va ser l'encarregada de proporcionar 2.500 m² de rajoles de marbre blanc perla flamejat tallat a mida, de 60x40x3 cm cada una.
L'edifici va ser desenvolupat per la promotora SACRESA. L'empresa constructora principal que va participar en l'edificació és la constructora Forcimsa, que va col·laborar amb altres companyies com l'empresa constructora de la façana Grupo Folcrá Edificación S.A., Encofrados J. Alsina S.A., Grúas Comansa o Schindler S.A.
L'obra és un disseny fet per quatre arquitectes, Enric Batlle, Joan Roig, Ricardo Sanahuja i Juan Manuel Sanahuja, en col·laboració amb Cristina Maragall, arquitecta, Lluís Roig, aparellador, Gerardo Rodríguez (STATIC), enginyer de l'estructura, Pere Iturbide (2piR), enginyer d'instal·lacions.
L'edific ha guanyat diversos premis, entre els quals cal destacar el Premi Construmat 2003 a la Innovació Tecnològica i va ser escollit Selecció Premi FAD 2004.

## Referències

* ↑ «Projecte de la Torre Millenium de Batlle i Roig Arquitectes». Arxivat de l'original el 2012-01-06. [Consulta: 4 maig 2010].
* ↑ Emporis
* ↑ «Artemarmol». Arxivat de l'original el 2012-03-09. [Consulta: 4 maig 2010].
# Thomas O. Paine

Thomas Otten Paine (Berkeley 9 de novembre de 1921 – Los Angeles 4 de maig de 1992), va ser un científic estatunidenc i defensor de l'exploració espacial, va ser el tercer Administrador de la NASA, càrrec que ostentà entre el 21 de març de 1969 i el 15 de setembre de 1970.
Durant la seva administració a la NASA, es van enlairar les primeres set missions tripulades Apollo, inclòs el primer allunatge tripulat de l'Apollo 11. Paine també va estar profundament implicat en la preparació de plans per a l'era post-Apollo a la NASA.

## Referències

* ↑ Paine, Thomas O. Thomas O. Paine NASA Biography. NASA History Office.

## Bibliografia

* Rahman, Tahir. We Came in Peace for all Mankind- the Untold Story of the Apollo 11 Silicon Disc. Leathers Publishing, 2007. ISBN 978-1-58597-441-2.
* Buckley, Tom «NASA's Tom Paine -- Is This a Job for a Prudent Man?». The New York Times, 08-06-1969, p. SM34 [Consulta: 6 juliol 2011].
# Thomas Oldrati

Thomas Oldrati (Bèrgam, 20 de juliol de 1989) és un pilot d'enduro italià, Campió del Món en categoria júnior el 2008 i membre de l'equip estatal italià que guanyà el Junior Trophy als ISDE del mateix any. El 2006 havia quedat Campió d'Europa júnior en 125cc 2T. El 2009 va assolir el cinquè lloc final al Campionat del Món d'Enduro E1 i el setè a la Copa del Món d'enduro indoor.
Oldrati ha estat també tretze vegades Campió d'Itàlia d'enduro, dues d'elles en categories menors (en 50 cc el 2005 i en 125 cc 2T cadets el 2006) i onze en la màxima, sènior (2007-2023).

## Enllaços externs

* Vídeo amb una entrevista a Oldratti del 12/4/2010 (italià)
# Torquemada

* Per a altres significats, vegeu «Torquemada (desambiguació)».
Torquemada és un municipi de la província de Palència, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 1367 | 1266 | 1129 | 1091 |

## Personatges il·lustres

* Tomàs de Torquemada, primer inquisidor
* Pere Cobos i Roa, polític republicà i alcalde de Tarragona
# Tossal Rodó (Guixers)

* Aquest article tracta sobre la muntanya del Solsonès i Berguedà. Vegeu-ne altres significats a «Tossal Rodó».
El Tossal Rodó és una muntanya de 1.436,9 metres que es troba a la Vall de Lord entre els municipis de Guixers (Solsonès) i de Gòsol (Berguedà).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Thorbjørn Jagland

Thorbjørn Jagland (Drammen, 5 de novembre de 1950) és un polític noruec, Secretari General del Consell d'Europa entre 2009 i 2019.
Va ser primer ministre de Noruega entre 1996 i 1997, i ministre d'Afers exteriors entre el 2000 i el 2001. President del Parlament noruec (Storting), entre els anys 2000 i 2005. Des del 2009 és President del Comitè noruec del Premi Nobel, òrgan que concedeix el Premi Nobel de la Pau.

## Referències

* ↑ Consell d'Europa. «Biography Secretary General Thorbjørn Jagland». [Consulta: 29 març 2016].
# Quint Aureli Simmac

Quint Aureli Simmac és el nom dels següents personatges:
* Quint Aureli Simmac (orador i magistrat), erudit, orador i home d'estat romà
* Quint Aureli Simmac (cònsol), cònsol el 446
* Quint Aureli Memmi Simmac (Quintus Aurelius Memmius Symmachus) fou el sogre de Boeci (Boëthius)
# Edicions del Pirata

Edicions del Pirata és una editorial independent dedicada a la literatura infantil i juvenil en català. Té la seu a Sabadell i fou creada l'any 2004 per Maria Grau. L'actual director és Bernat Cussó i Grau.
El catàleg conté més de 120 títols d'autors majoritàriament catalans (hi podem trobar Joaquim Carbó, Dolors Garcia i Cornellà, Jordi Sierra i Fabra, Albert Jané, Pep Albanell, Jordi Ortiz, Oriol Vergés, Joan de Déu Prats…) tot i que també d'autors d'èxit internacional (Ursel Scheffler, Stefan Wilfert, Jonny Duddle…).
De les seves publicacions també s'ha de destacar els il·lustradors que des de l'inici han enriquit les obres que tenen com a objectiu promoure l'hàbit de la lectura dels més menuts i dels joves. L'editorial facilita a la web propostes didàctiques de la majoria de les publicacions.
Edicions del Pirata ha ampliat el seu àmbit de difusió amb la creació del segell Editorial el Pirata, que publica llibres infantils en castellà per a Espanya i Llatinoamèrica. També ha començat recentment a publicar alguns llibres en anglès.

## Referències

* ↑ «Editors associats». [Consulta: 1r desembre 2004].
* ↑ Cervera, Jordi. «Edicions del Pirata». Catalunya Ràdio. CCMA, 17-11-2008. [Consulta: 2 juliol 2019].
* ↑ Franch, Octavi «Maria Grau: una vendrellenca entre llibres infantils». Eix Diari, 13-01-2016.
* ↑ Cervera, Jordi. «Maria Grau». Super3 - Catalunya Ràdio. CCMA, 16-01-2009. [Consulta: 2 juliol 2019].
* ↑ «“Crec que l'Associació és un molt bon punt de suport per les petites editorials, ens permet conèixer les iniciatives que es fan arreu”, Bernat Cussó». Associació d'editors en llengua catalana, 02-03-2018. Arxivat de l'original el 2 de juliol 2019. [Consulta: 2 juliol 2019].
* ↑ «Catàleg de Llibres». [Consulta: 12 maig 2016].
* ↑ Duran Armengol, Teresa ««L'Enfonsa Pirates» Edicions del Pirata ha traduït al català l'obra més famosa del gal·lès Jonny Duddle». Regió 7, 22-05-2018.
* ↑ «Sobre Nosaltres». Arxivat de l'original el 2020-08-15. [Consulta: 12 maig 2016].
* ↑ «Propostes Didàctiques Llibres». Edicions del Pirata. [Consulta: 2 juliol 2019].

## Enllaços externs

* Edicions del Pirata - Lloc web oficial
* Editorial el Pirata - Lloc web oficial en castellà
# Jardinet d'Orats

Jardinet d'orats és un cançoner manuscrit del segle XV, conservat a la Biblioteca de la Universitat de Barcelona (Fons Antic), amb la signatura D-155/2/28. El manuscrit, en paper, fou copiat, en part, per Narcís Gual. Recull textos en vers i prosa escrits en català, castellà, llatí i italià. Majoritàriament, s'hi conserven poemes d'autors valencians i catalans, proses mitològiques i vides de sants, d'autors com Joan Roís de Corella, Anselm Turmeda, Bernat Fenollar, Miquel Estella, Francesc Alegre, etc.

## Enllaços externs

* Consulta en línia del manuscrit digitalitzat
* ↑ Fitxa MCEM
* ↑ Jaume TORRÓ TORRENT, «El ms. 151 de la Biblioteca Universitària de Barcelona (Jardinet de Orats). Descripció i estudi codicològic», Boletín Bibliográfico de la Asociación Hispánica de Literatura Medieval, 6/1 (1992) pp. 1-55.
* ↑ Sergi GASCÓN URÍS. Jardinet d'Orats. B, Biblioteca Universitària, Ms. 151 (AITCC, 6). Departament de Filologia Hispànica i Informàtica-Departament de Filologia Catalana, Universitat Autònoma de Barcelona, Bellaterra 1998, ed. en microfitxes. D.L.: B-45483/98.
* ↑ Sergi GASCÓN URÍS, «Corelliana: l'amor dels orats», Estudis sobre Joan Roís de Corella, Vicent Martines Peres (ed. lit.), Ed. Marfil, Alcoi 1999, ISBN 84-268-0977-4, pp. 183-191.
* Índex i accés en línia a través de la Biblioteca Cervantes
* Descripció a la base de dades Cançoners DB
* Descripció a la base de dades MCEM
# Eyrans

Eyrans és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 404 | 448 | 415 | 557 | 596 | 580 | 644 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat |
| 1925-1938 | Camille Goyau |
| 1938-1971 | Norbert Pontaille |
| 1971-2001 | Roger Contis |
| 2001- | Bernard Bailan |

## Referències

* ↑ Toponímia occitana
# Hamlet (pel·lícula de 1969)

Hamlet és una pel·lícula britànica de 1969 dirigida per Tony Richardson, basada en l'obra de teatre de William Shakespeare i interpretada per Nicol Williamson, Anthony Hopkins, Judy Parfitt i Marianne Faithfull en els papers principals.
Va ser filmada amb escassos mitjans, cosa que es manifesta en els plànols tancats i en els decorats minimalistes. La pel·lícula posa més èmfasi en els aspectes sexuals de la història, i arriba al punt d'incloure una relació incestuosa entre Laertes i Ofèlia.

## Argument

Helsingør, a la Dinamarca medieval. El jove príncep Hamlet, enamorat d'Ofèlia, ha de venjar la mort del seu pare, assassinat pel seu propi germà Claudi, qui li va robar el tron i es va casar amb la seva vídua (la reina Gertrudis). Per a aconseguir-ho, Hamlet es farà passar per boig i recrearà els fets en una obra teatral que representarà una companyia de comediants errants.

## Repartiment

* Nicol Williamson: Hamlet
* Judy Parfitt: Gertrude
* Anthony Hopkins: Claudius
* Marianne Faithfull: Ophelia
* Mark Dignam: Polonius
* Michael Pennington: Laertes
* Gordon Jackson: Horatio
* Ben Aris: Rosencrantz
* Clive Graham: Guildenstern
* Peter Gale: Osric
* Roger Livesey: Lucianus / enterrador
* John J. Carney: actor que fa de rei
* Richard Everett: actor que fa de reina
* Anjelica Huston: donzella de la Cort

## Referències

* ↑ «Hamlet (pel·lícula de 1969)». The New York Times.

## Enllaços externs

* Fitxa de la pel·lícula a DeCine21 (castellà)
Viccionari
# Halorates

Halorates és un gènere d'aranyes araneomorfes de la subfamília Erigoninae, dins de la família Linyphiidae.
Fou descrit per primera vegada per J. E. Hull l'any 1911.

## Distribució

Es pot trobar a la zona paleàrtica i al sud d'Àsia (Àsia meridional): Xina, Kazakhstan, Nepal i Pakistan

## Llista d'espècies

Segons The World Spider Catalog 12.0:
* Halorates altaicus Tanasevitch, 2013 – Kazakhstan
* Halorates concavus Tanasevitch, 2011 – Pakistan
* Halorates crassipalpis (Caporiacco, 1935) – Pakistan, Nepal
* Halorates reprobus (O. Pickard-Cambridge, 1879) (Espècie tipus)
* Halorates sexastriatus Fei, Gao & Chen, 1997 – Xina

## Referències

* ↑ Hull, J. E. «Papers on spiders». Transactions of the Natural History Society of Northumberland, vol. 3, 3, 1911, pàg. 573–590.
* ↑ «Gen. Halorates Hull, 1911». . Natural History Museum Bern, 2019. DOI: 10.24436/2.
* ↑ Platnick, 2011: The world spider catalog (American Museum of Natural History).
# Hals (cràter)

Hals és un cràter d'impacte en el planeta Mercuri de 93 km de diàmetre. Porta el nom del pintor neerlandès Frans Hals (1581/1585-1666), i el seu nom va ser aprovat per la Unió Astronòmica Internacional el 1985.

## Referències

* ↑ «Hals». Gazetteer of Planetary Nomenclature. United States Geological Survey, 11-10-2016. [Consulta: 7 juny 2017].

## Vegeu també

* Llista de cràters de Mercuri
# Hans van Baalen

Johannes Cornelis "Hans" van Baalen (Rotterdam, 17 de juny de 1960 - 29 d'abril de 2021) fou un polític neerlandès. Entre el 28 de setembre de 1999 i el 23 de maig de 2003, i des del 30 de gener de 2003 al 14 de juliol de 2009, va ser diputat pel Partit Popular per la Llibertat i la Democràcia a la Tweede Kamer. Des de 2009 va ser diputat al Parlament Europeu així com president de la Internacional Liberal.

## Biografia
### Joventut

Van Baalen va néixer a Rotterdam i va anar a l'institut a Krimpen aan den IJssel. Després va estudiar Dret a la Universitat de Leiden, on va ser membre de la fraternitat Minerva. Durant els seus estudis, va treballar de periodista free-lance pel Sijthoff Pers. Després de la seva graduació, va començar una nova feina com a director d'afers públics a Deloitte Consulting.

### Carrera política

Des de 1986, Van Baalen ha estat membre del Partit Popular per la Llibertat i la Democràcia (VVD) i ha estat actiu sobretot a l'àmbit internacional. Va ser secretari internacional de la direcció del partit de 1993 fins al 1998 i membre de la direcció de la Internacional Liberal. També va redactar programes d'eleccions per les eleccions al Parlament Europeu i va ser delegat del VVD durant la reunió general de NOVIB. De 1999 fins a 2009 va ser diputat a la Tweede Kamer. Des de les eleccions europees de 2009, ha estat diputat al Parlament Europeu i líder de la delegació del VVD neerlandès, i és vist com un dels pesos pesants del partit.

### Vida privada

Van Baalen era casat i tenia un fill. Va morir el 29 d'abril del 2021 després d'una curta malaltia.

## Referències

* ↑ (neerlandès) Hans van Baalen Arxivat 2012-05-07 a Wayback Machine. Partit Popular per la Llibertat i la Democràcia
* ↑ (neerlandès) Hans van Baalen Elsevier
* ↑ «VVD-prominent Hans van Baalen (60) overleden» (en neerlandès). NOS, 30-04-2021. [Consulta: 30 abril 2021].
* ↑ «ALDE President Hans van Baalen in memoriam» (en anglès). ALDE, 30-04-2021. [Consulta: 30 abril 2021].
# Gurabo (Puerto Rico)

Gurabo és un municipi de Puerto Rico situat a l'est de l'illa, també conegut amb el nom de El Pueblo de las Escaleras i Puerta del Turismo del Sureste. Confina al nord amb Trujillo Alto; al sud amb San Lorenzo; a l'est amb Carolina (Puerto Rico) i Juncos; i a l'oest amb Caguas. Forma part de l'Àrea metropolitana de San Juan-Caguas-Guaynabo.
El municipi està dividit en 10 barris: Celada, Gurabo Pueblo, Hato Nuevo, Jagua, Jagual, Mamey, Masa, Navarro, Quebrada Infierno i Rincón.

## Referències

* ↑ Grupo Editorial EPRL «Municipio de Gurabo» (en castellà). Enciclopedia de Puerto Rico. Fundación Puertoriqueña de las Humanidades, 22-10-2009 [Consulta: 9 juliol 2021].
* ↑ «American FactFinder» (en anglès). Oficina del cens dels EUA. [Consulta: 29 juny 2015].

## Enllaços externs

* Directori de Municipis, Gurabo a la web oficial de l'Estat Lliure associat de Puerto Rico (castellà)
# Heather Tobin

Heather Tobin (Barrie, Ontario, 12 d'abril de 1981) és una directora de cinema i guionista canadenca. Diplomada el 2003 al Niagara College, hi va dirigir el curtmetratge The Importance of the Female Vision que fou finalista per al programa d'aprenentatge de l'Academy of Canadian Cinema & Television. La seva pel·lícula més reeixida, Route of Acceptance (2012), va guanyar alguns premis i fou exhibida al Festival Internacional de Cinema Gai i Lèsbic de Barcelona.

## Filmografia

| Any | Pel·lícula | Directora | Guionista | Productora | Notes |
| 2008 | To Each Her Own | Sí | Sí | Sí | llargmetratge |
| 2012 | Route of Acceptance | Sí | Sí | Sí | llargmetratge |
| 2012 | Maddie & Ryan | Sí | Sí | Sí | curtmetratge |

## Referències

* ↑ Heather Tobin a univers-l.com
* ↑ Route of Acceptance, amb presentació a càrrec de Heather Tobin. a la Filmoteca de Catalunya
# Hi-Nella

Hi-Nella és una població dels Estats Units a l'estat de Nova Jersey. Segons el cens del 2008 tenia 998 habitants.

## Demografia

Segons el cens del 2000, Hi-Nella tenia 1.029 habitants, 472 habitatges, i 260 famílies. La densitat de població era de 1.727,4 habitants/km².
Dels 472 habitatges en un 28% hi vivien nens de menys de 18 anys, en un 31,6% hi vivien parelles casades, en un 16,3% dones solteres, i en un 44,9% no eren unitats familiars. En el 36,4% dels habitatges hi vivien persones soles el 9,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,83.
Per edats la població es repartia de la següent manera: un 25% tenia menys de 18 anys, un 10,5% entre 18 i 24, un 36,3% entre 25 i 44, un 14,5% de 45 a 60 i un 13,7% 65 anys o més.
L'edat mediana era de 32 anys. Per cada 100 dones de 18 o més anys hi havia 87,8 homes.
La renda mediana per habitatge era de 34.948 $ i la renda mediana per família de 38.393 $. Els homes tenien una renda mediana de 32.308 $ mentre que les dones 25.759 $. La renda per capita de la població era de 19.285 $. Aproximadament el 9,9% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hi-Nella». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Hi-Nella». American Fact Finder. Oficina del Cens dels Estats Units, 12-01-2010.
# Hemleyita

La hemleyita és un mineral de la classe dels òxids, que pertany al grup de la ilmenita. Rep el nom en honor de Russell J. Hemley, exdirector del laboratri geofísic de la Carnegie Institution de Washington, als EUA, i molt conegut a la comunitat científica per la seva investigació explorant el comportament dels materials en condicions extremes de pressió i temperatura.

## Característiques

La hemleyita és un òxid de fórmula química (Fe$^{2+}$$_{0.48}$Mg$_{0.37}$Ca$_{0.04}$Na$_{0.04}$Mn$^{2+}$$_{0.03}$Al$_{0.03}$Cr$^{3+}$$_{0.01}$)$_{sum=1.00}$Si$_{1.00}$O₃. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema trigonal. És un polimorf de la clinoferrosilita, la ferrosilita i a piroxferroïta.
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural de la Universitat de Florència, a Itàlia, amb el número de catàleg: 3238/i.

## Formació i jaciments

Va ser descoberta al meteorit Suizhou, una condrita L6 recollida l'any 1986 a Xihe, al districte de Zengdu (Hubei, República Popular de la Xina). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Hemleyite» (en anglès). Mindat. [Consulta: 22 maig 2020].
# Hemmo Silvennoinen

Hemmo Silvennoinen (Kesälahti, 6 de novembre de 1932 - Vantaa, 4 de desembre de 2002) fou un saltador d'esquí finlandès que va competir durant les dècades de 1950 i 1960.
En el seu palmarès destaca la victòria al Torneig dels Quatre Trampolins de 1954-55. En l'edició de 1955-56 guanyà la prova de Garmisch-Partenkirchen. El 1956 va prendre part en els Jocs Olímpics d'Hivern de Cortina d'Ampezzo, on fou desè en la prova del salt llarg del programa de salt amb esquís.

## Referències

* 1 2 «Olympedia – Hemmo Silvennoinen». [Consulta: 2 abril 2022].
* ↑ «SILVENOINEN H. - Athlete Information». [Consulta: 2 abril 2022].